CELEX: 32015R2441
Language: sl
Date: 2015-12-18 00:00:00
Title: Uredba Komisije (EU) 2015/2441 z dne 18. decembra 2015 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede Mednarodnega računovodskega standarda 27 (Besedilo velja za EGP)

23.12.2015   
            
            
               SL
            
            
               Uradni list Evropske unije
            
            
               L 336/49
            
         UREDBA KOMISIJE (EU) 2015/2441
   z dne 18. decembra 2015
   o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede Mednarodnega računovodskega standarda 27
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) in zlasti člena 3(1) Uredbe,
   ob upoštevanju naslednjega:
   
               (1)
            
            
               Z Uredbo Komisije (ES) št. 1126/2008 (2) so bili sprejeti nekateri mednarodni standardi in pojasnila, ki so obstajali 15. oktobra 2008.
            
         
               (2)
            
            
               Odbor za mednarodne računovodske standarde je 12. avgusta 2014 objavil spremembe Mednarodnega računovodskega standarda (MRS) 27 Ločeni računovodski izkazi z naslovom Kapitalska metoda v ločenih računovodskih izkazih. Cilj sprememb je subjektom dovoliti uporabo kapitalske metode, kot je opisana v MRS 28 Finančne naložbe v pridružena podjetja in skupne podvige, za obračunavanje naložb v odvisna podjetja, skupne podvige in pridružena podjetja.
            
         
               (3)
            
            
               Spremembe MRS 27 posledično vključujejo spremembe Mednarodnega standarda računovodskega poročanja (MSRP) 1 in MRS 28 za zagotovitev skladnosti med mednarodnimi računovodskimi standardi.
            
         
               (4)
            
            
               Spremembe MRS 27 vsebujejo nekatera sklicevanja na MSRP 9, ki se trenutno ne more uporabljati, ker ga Unija še ni sprejela. Zato bi vsako sklicevanje na MSRP 9 v Prilogi k tej uredbi moralo pomeniti sklicevanje na Mednarodni računovodski standard (MRS) 39 Finančni instrumenti: pripoznavanje in merjenje.
               
            
         
               (5)
            
            
               Evropska svetovalna skupina za računovodsko poročanje potrjuje, da spremembe MRS 27 izpolnjujejo merila za sprejetje, določena v členu 3(2) Uredbe (ES) št. 1606/2002.
            
         
               (6)
            
            
               Uredbo (ES) št. 1126/2008 bi bilo zato treba ustrezno spremeniti.
            
         
               (7)
            
            
               Ukrepi, predvideni s to uredbo, so v skladu z mnenjem Računovodskega regulativnega odbora –
            
         SPREJELA NASLEDNJO UREDBO:
   Člen 1
   1.   Priloga k Uredbi (ES) št. 1126/2008 se spremeni:
   
               (a)
            
            
               Mednarodni standard računovodskega poročanja (MSRP) 1 Prva uporaba Mednarodnih standardov računovodskega poročanja se spremeni, kot je navedeno v Prilogi k tej uredbi;
            
         
               (b)
            
            
               Mednarodni računovodski standard (MRS) 27 Ločeni računovodski izkazi se spremeni, kot je navedeno v Prilogi k tej uredbi;
            
         
               (c)
            
            
               Mednarodni računovodski standard (MRS) 28 Finančne naložbe v pridružena podjetja in skupne podvige se spremeni, kot je navedeno v Prilogi k tej uredbi.
            
         2.   Vsako sklicevanje na MSRP 9 v Prilogi k tej uredbi pomeni sklicevanje na MRS 39 Finančni instrumenti: pripoznavanje in merjenje.
   Člen 2
   Podjetja začnejo uporabljati spremembe iz člena 1 najpozneje z začetkom prvega poslovnega leta, ki se začne 1. januarja 2016 ali pozneje.
   Člen 3
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. decembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 243, 11.9.2002, str. 1.
   
      (2)  Uredba Komisije (ES) št. 1126/2008 z dne 3. novembra 2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta (UL L 320, 29.11.2008, str. 1).
   
      PRILOGA
      
         Kapitalska metoda v ločenih računovodskih izkazih
      
      (spremembe MRS 27)
      
         Spremembe MRS 27
      
      
         
            Ločeni računovodski izkazi
         
      
      Spremenijo se 4.–7., 10., 11.B in 12. člen ter doda 18.J člen.
      OPREDELITEV POJMOV
      
               
                  
                     4.
                  
               
               
                  V tem standardu so uporabljeni naslednji izrazi, katerih pomeni so natančno določeni:
                  …
                  
                     
                        Ločeni računovodski izkazi so izkazi, ki jih predloži podjetje in v katerih se lahko v skladu z zahtevami tega standarda odloči, da svoje finančne naložbe v odvisnih podjetjih, skupnih podvigih in pridruženih podjetjih obračunava po nabavni vrednosti, v skladu z MSRP 9 Finančni instrumenti, ali po kapitalski metodi, kot je opisana v MRS 28 Finančne naložbe v pridružena podjetja in skupne podvige.
                  
               
            
               
                  5.
               
               
                  Naslednji izrazi so opredeljeni v Prilogi A k MSRP 10 Konsolidirani računovodski izkazi, Prilogi A k MSRP 11 Skupni aranžmaji in 3. členu MRS 28:
                  
                              —
                           
                           
                              pridruženo podjetje
                           
                        
                              —
                           
                           
                              kapitalska metoda
                           
                        
                              —
                           
                           
                              …
                           
                        
            
               
                  6.
               
               
                  Ločeni računovodski izkazi so izkazi, predloženi poleg konsolidiranih računovodskih izkazov ali poleg računovodskih izkazov naložbenika, ki nima finančnih naložb v odvisnih podjetjih, ampak v pridruženih podjetjih ali skupnih podvigih, v katerih morajo biti v skladu z MRS 28 naložbe v pridružena podjetja ali skupne podvige obračunane po kapitalski metodi, razen v okoliščinah iz 8.–8.A člena.
               
            
               
                  7.
               
               
                  Računovodski izkazi podjetja, ki nima odvisnega ali pridruženega podjetja ali sopodvižnikovega deleža v skupnem podvigu, niso ločeni računovodski izkazi.
                  …
               
            PRIPRAVA LOČENIH RAČUNOVODSKIH IZKAZOV
      …
      
               
                  
                     10.
                  
               
               
                  Podjetje pri pripravi ločenih računovodskih izkazov finančne naložbe v odvisna podjetja, skupne podvige in pridružena podjetja obračunava:
                  
                              
                                 (a)
                              
                           
                           
                              
                                 po nabavni vrednosti,
                              
                           
                        
                              
                                 (b)
                              
                           
                           
                              
                                 v skladu z MSRP 9 ali
                              
                           
                        
                              
                                 (c)
                              
                           
                           
                              
                                 po kapitalski metodi, kot je opisana v MRS 28.
                              
                           
                        
                     Podjetje enako obračunava vsako kategorijo finančnih naložb. Finančne naložbe, obračunane po nabavni vrednosti ali po kapitalski metodi, se obračunajo v skladu z MSRP 5 Nekratkoročna sredstva za prodajo in ustavljeno poslovanje, če so razvrščene kot namenjene za prodajo ali distribucijo (ali vključene v skupino za odtujitev, ki je razvrščena kot namenjena za prodajo ali distribucijo). Merjenje finančnih naložb, obračunanih v skladu z MSRP 9, se v tem primeru ne spremeni.
                  
                  …
               
            
               
                  11 B
               
               
                  Ko obvladujoče podjetje preneha biti naložbeno podjetje ali postane naložbeno podjetje, spremembo statusa obračunava od datuma spremembe, kot sledi:
                  
                              (a)
                           
                           
                              ko podjetje preneha biti naložbeno podjetje, finančne naložbe v odvisno podjetje obračunava v skladu z 10. členom. Datum spremembe statusa se šteje kot datum prevzema. Poštena vrednost odvisnega podjetja na datum prevzema predstavlja pri obračunavanju finančne naložbe v skladu z 10. členom preneseno predpostavljeno nadomestilo;
                              
                                          (i)
                                       
                                       
                                          [izbrisano]
                                       
                                    
                                          (ii)
                                       
                                       
                                          [izbrisano]
                                       
                                    
                        
                              (b)
                           
                           
                              ko podjetje postane naložbeno podjetje, finančne naložbe v odvisno podjetje obračunava po pošteni vrednosti prek poslovnega izida v skladu z MSRP 9. Razlika med prejšnjo knjigovodsko vrednostjo odvisnega podjetja in njegovo pošteno vrednostjo na datum spremembe statusa naložbenika se v poslovnem izidu pripozna kot dobiček ali izguba. Skupni znesek vseh dobičkov ali izgub, ki so bili za ta odvisna podjetja predhodno pripoznani v drugem vseobsegajočem donosu, se obravnava, kot če bi naložbeno podjetje navedena odvisna podjetja odtujilo na datum spremembe statusa.
                           
                        
            
               
                  12.
               
               
                  Dividende odvisnega podjetja, skupnega podviga ali pridruženega podjetja se pripoznajo v ločenih računovodskih izkazih podjetja, ko dobi podjetje pravico do prejema dividende. Dividenda se pripozna v poslovnem izidu, razen če se podjetje odloči za uporabo kapitalske metode, v tem primeru se dividenda pripozna kot zmanjšanje knjigovodske vrednosti finančne naložbe.
                  …
               
            DATUM UVELJAVITVE IN PREHOD
      …
      
               
                  
                     18 J
                  
               
               
                  
                     Kapitalska metoda v ločenih računovodskih izkazih (spremembe MRS 27), izdane avgusta 2014, spremenjeni so bili 4.–7., 10., 11.B in 12. člen. Podjetje navedene spremembe uporablja za nazaj v skladu z MRS 8 Računovodske usmeritve, spremembe računovodskih ocen in napake za letna obdobja, ki se začnejo 1. januarja 2016 ali pozneje. Uporaba pred tem datumom je dovoljena. Če podjetje navedene spremembe uporablja za zgodnejše obdobje, to tudi razkrije.
               
            
         Posledične spremembe drugih standardov
      
      
         MSRP 1 Prva uporaba Mednarodnih standardov računovodskega poročanja
         
      
      Doda se 39.Z člen.
      DATUM ZAČETKA VELJAVNOSTI
      …
      
               
                  39 Z
               
               
                  
                     Kapitalska metoda v ločenih računovodskih izkazih (spremembe k MRS 27), izdane avgusta 2014, spremenjen je bil D14. člen in dodan D15.A člen. Podjetje uporabi navedene spremembe za letna obdobja, ki se začnejo 1. januarja 2016 ali pozneje. Uporaba pred tem datumom je dovoljena. Če podjetje navedene spremembe uporablja za zgodnejše obdobje, to tudi razkrije.
               
            V Prilogi D se spremeni D14. člen in doda D15. A člen.
      
         Finančne naložbe v odvisna podjetja, skupne podvige in pridružena podjetja
      
      
               
                  D14
               
               
                  Kadar podjetje pripravi ločene računovodske izkaze, MRS 27 zahteva, da podjetje obračuna svoje finančne naložbe v odvisna podjetja, skupne podvige in pridružena podjetja bodisi:
                  
                              (a)
                           
                           
                              po nabavni vrednosti,
                           
                        
                              (b)
                           
                           
                              v skladu z MSRP 9 ali
                           
                        
                              (c)
                           
                           
                              z uporabo kapitalske metode, kot je opisana v MRS 28.
                           
                        …
               
            
               
                  D15A
               
               
                  Če podjetje, ki prvič uporablja MSRP, obračunava takšno finančno naložbo po postopkih kapitalske metode, kot so opisani v MRS 28:
                  
                              (a)
                           
                           
                              podjetje, ki prvikrat uporablja MSRP, uporabi izvzetje za pretekle poslovne združitve (Priloga C) za pridobitve finančnih naložb;
                           
                        
                              (b)
                           
                           
                              če podjetje za svoje ločene računovodske izkaze prvič uporabi MSRP prej kot za svoje konsolidirane računovodske izkaze ter
                              
                                          (i)
                                       
                                       
                                          pozneje kot njegovo obvladujoče podjetje, mora podjetje v svojih ločenih računovodskih izkazih uporabiti D16. člen,
                                       
                                    
                                          (ii)
                                       
                                       
                                          pozneje kot njegovo odvisno podjetje, mora podjetje v svojih ločenih računovodskih izkazih uporabiti D17. člen.
                                       
                                    
                        
            
         MRS 28 Finančne naložbe v pridružena podjetja in skupne podvige
         
      
      Spremeni se 25. člen in doda 45.B člen.
      
         Spremembe lastniškega deleža
      
      
               
                  25.
               
               
                  Če se lastniški delež podjetja v pridruženem podjetju ali skupnem podvigu zmanjša, vendar je finančna naložba še naprej razvrščena kot pridruženo podjetje oziroma skupni podvig, podjetje prerazvrsti delež dobička ali izgube, ki je bil prej pripoznan v drugem vseobsegajočem donosu v zvezi s tem zmanjšanjem lastniškega deleža, v poslovni izid, če se mora ta dobiček ali izguba prerazvrstiti v poslovni izid ob odtujitvi zadevnih sredstev ali obveznosti.
                  …
               
            DATUM UVELJAVITVE IN PREHOD
      …
      
               
                  45 B
               
               
                  
                     Kapitalska metoda v ločenih računovodskih izkazih (spremembe k MRS 27), izdane avgusta 2014, spremenjen je bil 25. člen. Podjetje navedeno spremembo uporablja za nazaj v skladu z MRS 8 Računovodske usmeritve, spremembe računovodskih ocen in napake za letna obdobja, ki se začnejo 1. januarja 2016 ali pozneje. Uporaba pred tem datumom je dovoljena. Če podjetje to spremembo uporabi za zgodnejše obdobje, to tudi razkrije.